Привремени орган градске општине Вождовац, на седници одржаној 18.03.2016. године, на основу чл. 2 и 5 Одлуке о распуштању Скупштине градске општине Вождовац и образовању Привременог органа градске општине Вождовац („Сл. лист града Београда“ бр. 9/16), члана 23 Пословника Привременог органа Градске општине Вождовац („Сл. лист града Београда“ бр. 17/16) и чл. 16 и 17 Одлуке о начину финансирања програма удружења из буџета ГО Вождовац („Сл. лист града Београда“ бр. 15, 33 и 50/15), доноси

О Д Л У К У

1. БИРАЈУ СЕ ПРОГРАМИ из области хуманитарних програма и других програма који искључиво и непосредно следе јавне потребе ГО Вождовац за финансирање и суфинансирање из буџета Градске општине Вождовац за 2016. годину, а на основу спроведеног јавног конкурса објављеног на интернет сајту градске општине Вождовац 24.02.2016. године и додељују средства у укупном износу од 500.000,00 динара на следећи начин:

1) УДРУЖЕЊЕ «СНАГА И ИНТЕГРИТЕТ» за Програм „Социјална инклузија на нивоу локалне заједнице“ у висини од - 400.000,00 динара,

2) УДРУЖЕЊЕ СТУДЕНАТА СА ХЕНДИКЕПОМ за Програм „Развој професионалних компетенција младих из друштвено осетљивих група“ у висини од 100.000,00 динара.

2. Средства из претходног става обезбеђена су у Програму 11 «Социјална и дечија заштита» на позицији 146 буџета градске општине Вождовац за 2016. годину.

3. Корисник средстава ће закључити уговор са градском општином Вождовац којим ће бити регулисана међусобна права и обавезе у року од 15 дана од дана коначности ове Одлуке.

О б р а з л о ж е њ е

Председник Градске општине Вождовац расписао је јавни конкурс за финансирање програма из области хуманитарних програма и других програма који искључиво и непосредно следе јавне потребе Градске општине Вождовац за 2016. годину Одлуком бр. 55-1/16 од 24.02.2016. године, који је објављен на интернет сајту градске општине Вождовац 24.02.2016. године. Истом Одлуком је образована и Комисија за спровођење јавног конкурса.

Комисија је, на седници одржаној 15.03.2016. године, констатовала да су на конкурс стигле две пријаве – пријава Српског удружења глувих Србије и Удружења студената са хедикепом и да су исте благовремене и потпуне.

Комисија је извршила бодовање наведених пријава и сачинила предлог одлуке којом предлаже Привременом органу градске општине Вождовац да Градска општина Вождовац финансијски подржи оба програма, с тим што су удружења дужна да доставе Градској општини Вождовац извештај о начину утрошка опредељених средстава, са пратећом документацијом.

Ова Одлука ће, по коначности, бити објављења на сајту градске општине Вождовац.

ПОУКА О ПРАВНОМ ЛЕКУ: Учесници Јавног конкурса имају право да поднесу приговор Привременом органу градске општине Вождовац у року од 8 дана од дана пријема Одлуке.

Одлуку са записником доставити: Учесницима конкурса, Одељењу за финансије, привреду, друштвене делатности и планирање, Правобранилаштву и архиви градске општине Вождовац.

ПРИВРЕМЕНИ ОРГАН ГРАДСКЕ ОПШТИНЕ ВОЖДОВАЦ

I Број: 55-2/16 - 18.03.2016. године

ПРЕДСЕДНИК

ПРИВРЕМЕНОГ ОРГАНА,

Александар Савић